Ladies´ Watch Kelly Stones Silver
JOOP Ladies´ Watch Kelly Stones Silver
Hi, just found this interesting produkt at Uhrzeit.org JOOP Damenuhr Kelly Stones Silver (JP101532001) Enjoy, Water dalk op pad vir Hardap - Landbou - Republikein
Friday, January 17th, 08:53:49
Water dalk op pad vir Hardap
Boere hou asem op
16 January 2020 | Landbou
Elvira Hattingh - Besproeiingsboere op die Hardap-skema het gister teen saktyd asem opgehou om te sien of water wat met die Visrivier afgevloei het, die dam eindelik sal bereik.
“Die rivier loop sterk en die water is so te sê by die dam. Van die boere, wie se plase aan die rivier grens, monitor die rivier. Tans is dit nog so heuphoogte diep,” het ’n melkboer op die Hardap-skema, mnr. Kokkie Adriaanse, gister oor middagete telefonies aan Republikein gesê.
Adriaanse is ook die Suiwelprodusentevereniging (SPV) se voorsitter.
“Ons sal waarskynlik eers teen môre of Vrydag weet hoe sake staan en of die water wel die dam bereik het. Ons hoop die water sal die dam met minstens 1,5% lig, wat ons nog ’n maand grasie vir besproeiing sal gee,” het Adriaanse gesê.
Hy sê hulle skoei hul verwagtinge op skattings van hoe diep die rivier tans by sekere punte vloei.
“Hierdie is goeie nuus en ek glo nie besproeiingswater gaan einde van die maand op wees nie,” het hy gesê.
NamWater het verlede jaar aangekondig hy sal watertoevoer na besproeiingsboere rondom die Hardapdam vir die eerste keer in die geskiedenis nie kan volhou indien damvlakke die 4,5%-punt bereik nie.
Volgens die waterverskaffer se jongste damverslag het die dam net sowat 6,6% water oor.
Besproeiingsboere vrees die Hardapdam kan na verwagting teen die einde van Januarie te leeg wees om enige verdere besproeiingswater te lewer.
Hulle het besproeiing sedert die begin van November reeds op 40% van hul landerye gestaak - ’n noodmaatreël om besproeiingswater so lank moontlik te laat hou.
Dit res van die water moet as drinkwater vir Mariental gespaar word.
Mnr. Wille Agenbach van Goedbegin Melkboerdery op die Hardap-skema sê hy wag ook om te hoor of water die dam gaan bereik.
Intussen koop hy voer aan vir sy melkbeeste en beraam planne om ’n boorgat te sink sodat hy drinkwater aan sy melkkoeie kan voorsien.
“Ander opsies is om ’n bietjie drinkwater vir my beeste uit die rivier te pomp, maar dit kom met risiko’s. Ons het ook ’n vergunning om huiswater te gebruik om vir die beeste te gee, maar dit is nie koste-doeltreffend nie,” het Agenbach gesê.
“Dit moet net reën, daar is nie ander planne nie,” het hy gesê.
NamWater het voorheen gesê sodra die Hardapdam se watervlak tot op 4,5% daal, sal Mariental self net genoeg water vir twee reënseisoene oorhê. Na raming is meer as ’n duisend huisgesinne van die Hardap-skema afhanklik.